документалните доказателства за естеството на функциите действително са от значение за оценка на ролята на търговеца.
 (387)
 Групата ZTT също така повтори твърдението си, че свързаният вносител в Съюза е част от един общ икономически субект.
 (388)
 Комисията поддържаше заключението си, че по отношение на износа през свързания вносител в Съюза съществуването на един общ икономически субект не е от значение за прилагането на член 2, параграф 9 от основния регламент. Такава разпоредба се прилага за коригиране на експортната цена в случаите, когато експортната цена е ненадеждна поради споразумение за съвместна дейности или компенсаторно споразумение между износителя и вносителя или трета страна. В този случай не се оспорва, че групата ZTT продава в ЕС чрез свързан вносител и следователно тази разпоредба е изцяло приложима.
 (389)
 В коментарите си относно окончателното разгласяване групата FTT и CCCME заявиха, че Комисията не е обяснила източника на маржа на печалбата от 10 % и дали този размер е разумен и преобладаващ на пазара.
 (390)
 Комисията не се съгласи с това твърдение. Тази информация беше представена в съображение 380.
 (391)
 Групата FTT и CCCME заявиха също така, че при определяне на експортната цена за NW не могат да се правят корекции за ПОАР (с изключение на преките разходи за продажба) и печалбата на свързаните с него търговци в Китай и Хонконг, тъй като Комисията не е доказала, че функциите на тези търговци са сходни с тези на агент, работещ на базата на комисиона.
 (392)
 Комисията изрази несъгласие с това твърдение. Комисията повтори своята оценка, изложена в съображение 380. Освен това Комисията отбеляза, че при сравняване на различните сегменти от обема на продажбите за Съюза е имало значително вариране на цените между 18 % и 30 % в зависимост от сегмента. Поради това беше ясно, че всеки търговец е получил надценка, която всъщност е по-голяма от печалбата на несвързаното търговско дружество, приспадната от Комисията, както е посочено в съображение 380.
 (393)
 Групата FTT заяви също така, че счита, че размерът на ПОАР на Prysmian Energia Cables y Sistemas de Argentina S.A. съдържа всички негови разходи, направени през отчетния период. Групата FTT поиска от Комисията да приспадне преките разходи за продажба (като разходите за транспорт и обработка) от общия размер на ПОАР, тъй като сравнението на експортната цена без разходите за продажба и финансовите разходи с нормална стойност без такова приспадане не е обективно и безпристрастно. CCCME направи подобно твърдение, като заяви, че Комисията изглежда е коригирала само експортната цена съгласно член 2, параграф 10, а не и нормалната стойност. Групата ZTT заяви също така, че финансовите данни на Prysmian Energia Cables y Sistemas de Argentina S.A. не са достатъчно подробни, за да позволят пълно разбиране на елементите от ПОАР и съответните им размери. Тя заяви, че допълнителните подробности са от решаващо значение, за да се гарантира безпристрастно сравнение между експортната цена на групата ZTT и формираната нормална стойност, както и да се установи, че печалбата е получена от основната стопанска дейност (като продажба на кабели), а не от друга стопанска дейност или неоперативни приходи. Тези приходи